《天机》
宋代·张侃

汎观物理任天机，莫泥春残事遽非。蝶粉莺衣阴处泊，燕泥鸥雪雨中归。

装成閒景真堪玩，写入清吟细解围。一榻凉风清午暑，拙翁睡起理絺衣。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。